B4-1086, 1088, 1102, 1119, 1139, 1152 και 1159/98

Ψήφισμα σχετικά με τα μέτρα που πρέπει να ληφθούν επειγόντως για την καταπολέμηση του ντοπαρίσματος στον αθλητισμό

Το Ευρωπαϊκό Κοινοβούλιο,

- έχοντας υπόψη τη Σύμβαση του Συμβουλίου της Ευρώπης κατά του ντοπαρίσματος της 16ης Νοεμβρίου 1989, που αποσκοπεί στην εξάλειψη του ντοπαρίσματος σε όλα τα επίπεδα του αθλητισμού και η οποία θεσπίζει δεσμευτικούς κανόνες για την εναρμόνιση των εθνικών κανονιστικών διατάξεων κατά του ντοπαρίσματος καθώς και τα μέτρα που πρότεινε η Ομάδα παρακολούθησης της ως άνω σύμβασης, που συνήλθε στο Στρασβούργο στις 5 Νοεμβρίου 1998,

- έχοντας υπόψη τον Ευρωπαϊκό Χάρτη του Αθλητισμού του Συμβουλίου της Ευρώπης της 24ης Σεπτεμβρίου 1992 καθώς και την υπ' αριθ. R(92)14 απόφασή του σχετικά με τον Κώδικα αθλητικής ηθικής που στοχεύει να διασφαλίσει ότι ο αθλητισμός ευρείας κλίμακας πρέπει να διέπεται από ηθική, να πραγματοποιείται σε ασφαλές και υγιές κλίμα και να είναι προσπελάσιμος σε όλους,

- έχοντας υπόψη τη συνεδρίαση των ευρωπαίων Υπουργών Αθλητισμού που έλαβε χώρα στη Λευκωσία στις 14 και 15 Μαΐου 1998 κατά την οποία υπογραμμίσθηκε «η ανάγκη θέσπισης νέων νόμων και εξεύρεσης δεοντολογικών λύσεων όσον αφορά τα συγκεκριμένα προβλήματα του σύγχρονου αθλητισμού και, ειδικότερα, της βίας, του ντοπαρίσματος και της εμπορευματοποίησης, που επιδεινώνονται διαρκώς, και του αντίκτυπου των σύγχρονων τεχνολογιών της πληροφορίας»,

- έχοντας υπόψη τη ψήφισμα του Συμβουλίου και των εκπροσώπων των κρατών μελών σχετικά με έναν κώδικα συμπεριφοράς για την καταπολέμηση του ντοπαρίσματος στον αθλητισμό ((ΕΕ C 44 της 19.2.1992, σελ. 1)),

- έχοντας υπόψη το ψήφισμά τηq 6ης Μαΐου 1994 για την Ευρωπαϊκή Κοινότητα και τον Αθλητισμό ((ΕΕ C 205 της 25.7.1994, σελ. 486)),

- έχοντας υπόψη το ψήφισμά του της 13ης Ιουνίου 1997, σχετικά με το ρόλο της Ευρωπαϊκής Ένωσης στον τομέα του αθλητισμού ((ΕΕ C 200 της 30.6.1997, σελ. 252)),

- έχοντας υπόψη το άρθρο 129, παράγραφος 1 της Συνθήκης ΕΚ,

- έχοντας υπόψη τη Δήλωση αρ. 29 για τον Αθλητισμό που επισυνάπτεται στη Συνθήκη ΕΕ, η οποία επισημαίνει, ειδικότερα, «την κοινωνική σημασία» του αθλητισμού και, ιδίως, το ρόλο που αυτός διαδραματίζει στη διαμόρφωση της ταυτότητας και στη συνένωση των λαών και καλεί «τα θεσμικά όργανα της Ευρωπαϊκής Ένωσης να διαβουλεύονται με τις αντιπροσωπευτικές οργανώσεις του αθλητισμού όταν εξετάζονται σοβαρά ζητήματα που ενδέχεται να έχουν αντίκτυπο στον αθλητισμό»,

- λαμβάνοντας υπόψη την ανακοίνωση της Επιτροπής, που δόθηκε στη δημοσιότητα στις 25 παρελθόντος Νοεμβρίου 1998 σχετικά με την εξέλιξη και τις προοπτικές της κοινοτικής δράσης στον τομέα του αθλητισμού,

A. υπενθυμίζοντας το προαναφερθέντα ψήφισμάτα του καθώς και τα συμπεράσματα του Ευρωπαϊκού Συμβουλίου της Βιέννης για την Ευρωπαϊκή Ένωση και τον αθλητισμό, όπου υπογραμμίζεται ότι ο ρόλος του αθλητισμού, ως παράγοντα κοινωνικής και πολιτιστικής ολοκλήρωσης πρέπει να λαμβάνεται υπόψη κατά το στάδιο καθορισμού των κοινοτικών πολιτικών στον τομέα της παιδείας, της νεότητας και της δημόσιας υγείας,

Β. λαμβάνοντας υπόψη ότι το φαινόμενο του ντοπαρίσματος στον αθλητισμό, όπως κατέδειξαν τα πρόσφατα γεγονότα, έχει καταστεί ιδιαίτερα ανησυχητικό σε όλους τους αθλητικούς τομείς και σε όλα τα επίπεδα επαγγελματικού ή ερασιτεχνικού συναγωνισμού, ότι θέτει σε κίνδυνο την υγεία των αθλητών, νοθεύει τους αγώνες, βλάπτει την εικόνα του αθλητισμού ιδίως έναντι των νέων και πλήττει την ηθική διάσταση του αθλητισμού,

Γ. εκτιμώντας ότι η εν λόγω επιδείνωση διευκολύνεται από έναν κακό συντονισμό των πολιτικών για την καταπολέμηση του ντοπαρίσματος στα διάφορα κράτη μέλη της διεθνούς αθλητικής κοινότητας και, ιδίως, εκείνων της Ευρωπαϊκής Ένωσης,

Δ. εκτιμώντας πως έχει σημασία να διασφαλισθεί ένας καλύτερος συντονισμός και μια παραπληρωματικότητα με την προοπτική της ενοποίησης των μέτρων και των δράσεων που λαμβάνονται σε επίπεδο εθνικής νομοθεσίας, ευρωπαϊκών θεσμικών οργάνων, Συμβουλίου της Ευρώπης και ευρωπαϊκών και διεθνών αθλητικών οργανώσεων,

Ε. διαπιστώνοντας ότι, με την πάροδο των δεκαετιών, ο αθλητισμός υψηλού επιπέδου έχει υποταχθεί σε μια οικονομική λογική η οποία θέτει υπό αμφισβήτηση τους σκοπούς του αθλητισμού και τη διασφάλιση της αξιοπιστίας του,

1. καλεί την Επιτροπή να υποβάλει, σύμφωνα με την εντολή που έλαβε από το Ευρωπαϊκό Συμβούλιο της Βιέννης, προτάσεις που αποσκοπούν στη θέση σε εφαρμογή μιας εναρμονισμένης πολιτικής στον τομέα της δημόσιας υγείας για την καταπολέμηση του ντοπαρίσματος και της συνεργασίας, σε επίπεδο έρευνας, με σκοπό την πρόληψη, την πληροφόρηση, την ιατρική παρακολούθηση των αθλητών, τον έλεγχο της διανομής και κυκλοφορίας των αναβολικών και τη δίωξη των κυκλωμάτων που παράγουν και διανέμουν απαγορευμένα αναβολικά[semigr ]

2. εκφράζει την έκπληξή του που η Επιτροπή στην ανακοίνωσή της σχετικά με την εξέλιξη και τις προοπτικές της κοινοτικής δράσης στον τομέα του αθλητισμού, δεν λαμβάνει υπόψη την πραγματική διάσταση του προβλήματος των αναβολικών[semigr ]

3. λυπάται για το γεγονός ότι η Επιτροπή εκτίθεται στον κίνδυνο να λάβουν τα κράτη μέλη μη εναρμονισμένα νομοθετικά μέτρα και καταδικάζει έντονα την εκ μέρους της μη υποβολή προτάσεων εν όψει της Παγκόσμιας Συνδιάσκεψης της ΔΟΕ που θα συνέλθει το Φεβρουάριο 1999 στη Λωζάνη[semigr ]

4. στηρίζει την πρόταση για τη δημιουργία μιας Διεθνούς Υπηρεσίας για την Καταπολέμηση του Ντοπαρίσματος που θα προταθεί με την ευκαιρία της Παγκόσμιας Συνδιάσκεψης της ΔΟΕ η οποία θα συνέλθει το Φεβρουάριο 1999 στη Λωζάνη και εύχεται η Επιτροπή να συμμετάσχει σε αυτήν[semigr ]

5. φρονεί ότι ο ρόλος της ως άνω διεθνούς υπηρεσίας, η οποία πρέπει να διαθέτει ανεξάρτητη αρχή, να είναι διαφανής και μη κερδοσκοπικού χαρακτήρα, πρέπει να είναι η ενδυνάμωση της αποτελεσματικότητας της καταπολέμησης του ντοπαρίσματος με το συντονισμό των δράσεων που αναλαμβάνονται στον εν λόγω τομέα από τις διεθνείς αθλητικές ομοσπονδίες και οργανώσεις[semigr ]

6. καλεί τη ΔΟΕ, με τη συνδρομή διεθνών εμπειρογνωμόνων και σε συνεργασία με την Επιτροπή, το Συμβούλιο της Ευρώπης, τους εκπροσώπους των ενδιαφερομένων αθλητικών κύκλων:

- να ενημερώνει σε τακτά χρονικά διαστήματα τον κατάλογο των απαγορευμένων ουσιών και μεθόδων και να καθορίσει ένα παγκόσμιο σύστημα ποιοτικών προτύπων για τα διαπιστευμένα εργαστήρια που πραγματοποιούν ελέγχους για τον εντοπισμό αναβολικών ουσιών[semigr ]

- να εκδόσει κανόνες στον τομέα της καταπολέμησης του ντοπαρίσματος που να λαμβάνουν υπόψη τις ενδεχόμενες ιδιαιτερότητες κάθε αθλήματος και να μεριμνήσει προκειμένου να γίνουν τα προαναφερθέντα αποδεκτά από όλες τις διεθνείς αθλητικές ομοσπονδίες[semigr ]

7. καλεί την Επιτροπή να ασκήσει αποτελεσματική προληπτική πολιτική μέσω εκστρατειών ευαισθητοποίησης και ενημέρωσης για την επισήμανση των κινδύνων του ντοπαρίσματος για την υγεία, και τη σπίλωση των ηθικών αξιών στα σχολεία, μεταξύ των νέων, στα αθλητικά εντευκτήρια και τις οργανώσεις, ερασιτεχνικές και επαγγελματικές[semigr ] την ενθαρρύνει να συνεχίσει τις προσπάθειες όπως ο «Οδηγός του υγιούς αθλητισμού» που συνέταξε σε συνεργασία με το Συμβούλιο της Ευρώπης[semigr ]

8. καλεί τις αρχές της Ένωσης να καθιερώσουν μια στενή συνεργασία ανάμεσα στη δικαιοσύνη, την αστυνομία, τις τελωνειακές και λοιπές αρμόδιες αρχές με στόχο τον έλεγχο και την ελάττωση της πρόσβασης των αθλητικών κύκλων στα απαγορευμένα αναβολικά[semigr ]

9. καλεί επίσης τα κράτη μέλη να λάβουν συντονισμένα μέτρα για την αύξηση του αριθμού των ελέγχων εκτός συναγωνισμού και προκειμένου οι εθνικές ομοσπονδίες να αναλάβουν τις ευθύνες τους στον τομέα της επιβολής κυρώσεων έναντι των αθλητών που διαπιστώνεται ότι έχουν κάνει χρήση αναβολικών[semigr ]

10. στηρίζει ομοίως κάθε δεσμευτική πρόταση που στοχεύει στην επιβολή κυρώσεων για παραπτώματα, στην παρακολούθηση του ιατρικού περιβάλλοντος των αθλητών και των ομάδων, καθώς και την προστασία των δικαιωμάτων των αθλητών[semigr ]

11. φρονεί ότι οι επαγγελματίες αθλητές δικαιούνται συνθηκών εργασίας που να πληρούν τους θεμελιώδεις κανόνες προστασίας της υγείας και της σωματικής τους ακεραιότητας[semigr ]

12. ζητεί να συνέλθουν, το συντομότερο δυνατό, οι ευρωπαίοι υπουργοί αρμόδιοι για θέματα αθλητισμού της Ευρωπαϊκής Ένωσης προκειμένου να καθορίσουν μια κοινή προσέγγιση ενόψει της συνεδρίασης της Λωζάνης και να δώσουν έτσι πολιτική ώθηση στις προσπάθειες που καταβάλλουν τα θεσμικά όργανα και οι διεθνείς οργανώσεις που συμμετέχουν στην καταπολέμηση αυτής της μάστιγας του αθλητισμού[semigr ]

13. ζητεί από το Συμβούλιο, μετά τη θέση σε εφαρμογή της Συνθήκης του Άμστερνταμ, να υποβάλει μία σύσταση στον εν λόγω τομέα[semigr ]

14. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις των κρατών μελών, το Συμβούλιο της Ευρώπης, τις εθνικές και διεθνείς αθλητικές ομοσπονδίες και την ΔΟΕ.